钦定古今图书集成/明伦汇编/氏族典/第083卷 > 《廖用贤尚友录》 > 胡目医
## 钦定古今图书集成/明伦汇编/氏族典/第083卷 > 《廖用贤尚友录》 > 胡目医

按《十国春秋》：吴越目医胡某者，不知所从来，自云累
世疗内外障眼，鍼法独神。武肃王末年患目疾，召使
治之。医曰：“目易治耳。然大王非常人，殆天所以为大
王患者，若疗之，是违天也，恐无益于寿。”王曰：“吾起身
行伍，跨有方面，富贵极矣。但得两眼，见物为鬼，不亦
快乎？”既而应手豁然。王喜，赐物以万计，医悉不受。明
年王果薨。